ལན།ད་ཐེངས་ཀྱི་ཀྲུང་དབྱང་མི་རིགས་ལས་དོན་ཚོགས་འདུའི་ཐོག་དུས་སྐབས་ཤིག་རིང་གི་མི་རིགས་དང་འབྲེལ་བ་ཡོད་པའི་གནད་དོན་ཐད་ཀྱི་རབ་རིབ་ཀྱི་ངོས་འཛིན་དང་ནོར་འཁྲུལ་གྱི་ལྟ་སྟངས་ཁག་གཅིག་ཞུན་བརྡར་བཅད་པ་དང་།མིག་སྔ་དང་སླད་ཕྱིན་དུས་སྐབས་ཤིག་རིང་གི་མི་རིགས་ལས་དོན་གྱི་སྲིད་དོན་གལ་ཆེན་གྱི་བྱེད་ཕྱོགས་ཁ་གསལ་བྱུང་ཡོད།ལྷག་པར་དུ་སྤྱི་ཁྱབ་ཧྲུའུ་ཅི་ཞིས་ཅིན་ཕིང་གི་གསུང་བཤད་གལ་ཆེན་ནང་ཀྲུང་གོ་དང་ཕྱི་རྒྱལ་དང་གནའ་དེང་ལ་ཁྱབ་པའི་གཟིགས་རྒྱང་ཐོག་ནས་གནད་དོན་ལ་ཐད་ཀར་དམིགས་པ་དང་རྩ་བའི་ཐོག་ནས་སྒྱུར་བཅོས་བྱེད་པའི་རིགས་པའི་གཞུང་ལུགས་ཀྱི་སྙིང་སྟོབས་དང་།སྔ་འཛིན་ཕྱི་གཏོད་དང་རྒྱུན་འཛིན་གསར་གཏོད་ཀྱི་ཆབ་སྲིད་ཀྱི་བློ་གྲོས་ཐོག་ནས་དགོངས་པ་གསར་པ་དང་།ཆོད་སྡོམ་གསར་པ།ངོས་འཛིན་གསར་པ་བཅས་རབ་དང་རིམ་པ་བཏོན་ཁར་ཇུས་ཐག་གསར་པ་བཅད་པ་དང་།བཀོད་སྒྲིག་གསར་པ་བྱས་པ།བླང་བྱ་གསར་པ་བཏོན་ཡོད།དེ་དག་མདོར་བསྡུས་ན་གཙོ་བོཐེངས་དང་པོ་དགུའིཐོག་ནས་མངོན་གྱི་ཡོད་པ་སྟེ།རང་རྒྱལ་གཅིག་གྱུར་གྱི་མི་རིགས་མང་བའི་རྒྱལ་ཁབ་ཀྱི་གཞི་རྩའི་གནས་ཚུལ་གཅིག་སྡུད་ཐོག་རྒྱས་བཤད་ཐེངས་དང་པོ་གནང་བ་དང་།ཀྲུང་གོའི་ཁྱད་ཆོས་ཀྱི་མི་རིགས་གནད་དོན་ཐག་གཅོད་བྱེད་པའི་ཡང་དག་པའི་ལམ་བུའི་ཚན་རིག་དང་མཐུན་པའི་ནང་དོན་ལ་གཏིང་ཟབ་པའི་གསལ་བཤད་ཐེངས་དང་པོ་གནང་བ།མི་རིགས་ལས་དོན་གྱི་དུས་མཚམས་རང་བཞིན་གྱི་ཁྱད་ཆོས་གསར་པར་གཏིང་ཟབ་པའི་གསལ་བཤད་ཐེངས་དང་པོ་གནང་བ།ཤེས་དཔལ་དང་རང་རྟོགས་ཀྱི་མཐོ་ཚད་ཐོག་ནས་མི་རིགས་ས་ཁོངས་རང་སྐྱོང་ལམ་ལུགས་རྒྱས་བཤད་ཐེངས་དང་པོ་གནང་བ།དུས་སྐབས་གསར་པར་མི་རིགས་མཐུན་སྒྲིལ་ལས་དོན་ལ་ཤུགས་སྣོན་རྒྱག་པའི་བསམ་ཕྱོགས་གསར་པ་ཆ་ལག་ཚང་བའི་ངང་ཐེངས་དང་པོ་བཏོན་གནང་བ།མི་རིགས་ས་ཁུལ་འབྱོར་འབྲིང་སྤྱི་ཚོགས་སྒོ་ཀུན་ནས་སྐྲུན་ཐུབ་པའི་སྤྱིའི་བསམ་ཕྱོགས་དང་ལས་དོན་གྱི་གཙོ་གནད་གཏིང་ཟབ་པའི་ངང་གསལ་བཤད་ཐེངས་དང་པོ་གནང་བ།མི་རིགས་ཁག་ཐུན་མོང་ལ་དབང་བའི་བསམ་པའི་ཁྱིམ་གཞིས་སྐྲུན་པའི་འཐབ་ཇུས་ཀྱི་ལས་འགན་ཐེངས་དང་པོ་བཏོན་པ།གྲོང་ཁྱེར་གྱི་མི་རིགས་ལས་དོན་ལ་གཅིག་སྡུད་ཐོག་རྒྱས་བཤད་ཐེངས་དང་པོ་གནང་བ།མི་རིགས་ས་ཁུལ་གྱི་ལས་བྱེད་པ་བཟང་པོའིདམིགས་བསལ་གསུམགྱི་ཚད་གཞི་གསར་པ་ཐེངས་དང་པོ་བཏོན་པ་བཅས་རེད།མདོར་བསྡུས་ནས་བཤད་ན།གཅིག་གྱུར་དང་མི་རིགས་མང་བའི་ང་ཚོའི་རྒྱལ་ཁབ་ཆེན་པོསཇི་ལྟར་བྱས་ཏེ་མི་རིགས་གནད་དོན་ལ་ཡང་དག་པའི་ལྟ་སྟངས་འཛིན་དགོས་པ་དང་།ཇི་ལྟར་བྱས་ཏེ་མི་རིགས་གནད་དོན་གནད་ལ་འཁེལ་བའི་སྒོ་ནས་ཐག་གཅོད་བྱེད་དགོས་པའིགནད་དོན་གལ་ཆེན་དེར་གཅིག་སྡུད་ཐོག་ལན་བཏབ་པ་དང་།མར་ཁེ་སི་རིང་ལུགས་ཀྱི་མི་རིགས་རིགས་པའི་གཞུང་ལུགས་ཀྲུང་གོ་ཅན་གྱི་ཡུལ་ཁམས་གསར་པ་བཏོད་ཡོད།